27 महीने में बनाना था गैस प्लांट, 20 साल बाद भी एक ईंट तक नहीं लगाई
नेताओं को चुनाव के वक्त ही याद आता है गैस प्लांट फिर भूल जाते हैं
भास्कर संवाददाता | भांडेर
भांडेर में सैकड़ों बेरोजगार युवाओं को रोजगार दिलाने के उद्देश्य से गैस प्लांट का निर्माण किया जाना था। यह गैस प्लांट 27 महीने में बनकर तैयार होना था। आपको जानकर हैरानी होगी कि पिछले 20 साल में इसके निर्माण के लिए एक ईट भी नहीं लगाई गई।
हर पांच साल बाद जब चुनाव होते हैं तो आमसभाओं में नेताओं को गैस प्लांट की याद आती है। लंबे चौड़े भाषणों में भांडेर के बेरोजगारों को रोजगार दिलाने के लिए गैस प्लांट चालू करवाने का वादा करते हैं। यह हाल पिछले 20 साल से है लेकिन अभी तक कुछ नहीं हुआ। जो जमीन गैस प्लांट के लिए चिन्हित की गई थी वहां झाड़ियां खड़ीं हैं और अतिक्रमण होने लगा है।
भांडेर में गैस प्लांट के लिए चिह्नित की गई जमीन।
वर्ष 1994 में मैसर्स एस्सार इनवेस्टमेंट लिमिटेड द्वारा मध्य प्रदेश सरकार से एक समझौता किया था। इस समझौते के तहत 342 मेगावाट का विद्युत ईंधन परियोजना प्रदेश के दतिया जिले में स्थापित की जाना थी। इस परियोजना के लिए राज्य सरकार द्वारा 102.380 हेक्टेयर जमीन किसान से अधिकृत कर कंपनी को उपलब्ध कराई गई थी। इस जमीन में भांडेर तहसील की 43.080 हेक्टेयर तथा दतिया तहसील की 59.320 हेक्टेयर भूमि शामिल है। जमीन अधिग्रहण के बाद भी कंपनी द्वारा गैस की अनुपलब्धता के कारण विद्युत उत्पादन की योजना टाल दी थी, जबकि इस परियोजना को लेकर क्षेत्रीय लोग लंबे समय से मांग कर रहे थे। छह दिसंबर 2015 को क्षेत्रीय सांसद डॉ. भागीरथ प्रसाद ने इस मुद्दे को उठाते हुए संसद में यह कारखाना स्थापित किए जाने की मांग की थी।
गैस नहीं मिलने पर टाल दी थी योजना
hin_Deva hin_Deva mar_Deva hin_Deva hin_Deva hin_Deva hin_Deva hin_Deva